| **Når jeg mener …** | **da sier jeg …** |
| --- | --- |
| kortsiktig |  |
| fraråde, å |  |
| overvåke, å |  |
| travel |  |
| fiende, en |  |
| idyll, en |  |
| omgivelse, en |  |
| krysse, å |  |
| påpeke, å |  |
| brigade, en |  |
| scenario, et |  |
| selvstendighet, en |  |
| fartshump, en |  |
| patruljere, å |  |
| lommebok, en |  |
| førstegangs-tjeneste, en |  |

Passer på ved grensa

Løsning Klar Tale nr. 33 / 2025

Spørsmål og svar:

1. Hvor ligger militær-leiren Garnison Sør-Varanger?

**Svar:** Garnison Sør-Varanger ligger utenfor Kirkenes i Øst-Finnmark.

2. Hva gjør Lars Werner Laug og Oskar Skjefrås Kvile i Garnison Sør-Varanger?

**Svar:** Laug og Kvile er i førstegangs-tjeneste i Garnison Sør-Varanger.

3. Hvilket land grenser Norge til ved Garnison Sør-Varanger?

**Svar:** Norge grenser til Russland ved Garnison Sør-Varanger.

4. Hva var den viktigste saken for norske velgere i april?

**Svar:** Forsvar og sikkerhet var den viktigste saken for norske velgere i april.

5. Norge skal få et bedre forsvar. Hvorfor?

**Svar:** Norge skal få et bedre forsvar for å forsvare oss selv og for å kunne hjelpe andre land i Nato.

6. Hva er det nye navnet på land-forsvaret i Finnmark?

**Svar:** Det nye navnet er Finnmarks-brigaden.

7. Hvilket parti er sterkest imot Nato?

**Svar:** Rødt er sterkest imot Nato. De vil at Norge heller skal jobbe for allianser med andre demokratiske land nært Norge.

8. Hvilken dag er stortings-valg?

**Svar:** Stortings-valget er 8. september.

**Oppgave: Sett ordene på rett sted i teksten - fasit**

Hvorfor trenger vi et forsvar?

Forsvarets jobb er å holde Norge **trygt**. De skal sørge for at ingen utfordrer grensene våre, **demokratiet** vårt eller verdiene våre. Forsvaret løser mange oppgaver. Oppdraget får de fra politikerne.

Mange tenker på **våpen** når de hører ord som forsvar og militæret. Og Forsvaret kan bruke våpen for å forsvare landet. Men forsvar er mye mer enn bare dette. Angrep kan også skje på **data**, for eksempel.

Forsvaret er delt i ulike **avdelinger**. Dette kaller vi forsvars-grener. Hæren forsvarer **områder** på land. Sjø-forsvaret beskytter kysten og norske hav-områder. Luft-forsvaret passer på Norge fra lufta. Heime-vernet er den største delen av Forsvaret, med 40 000 **soldater** over hele landet.

Forsvaret er spredt over hele Norge. Det har også oppdrag i andre land. I Norge har alle **statsborgere** mellom 19 og 44 år verne-plikt. De har plikt til å være i militæret hvis Forsvaret har **behov** for dem.

Stortinget bestemmer hvordan Norges forsvar skal være. Forsvars-ministeren er den øverste **lederen** av Forsvaret.

*Kilder: Forsvaret, Lille norske leksikon*